**แบบทดสอบความรู้ความเข้าใจวิชามะพร้าวในชีวิตประจำวัน**

**วิชามะพร้าวในชีวิตประจำวัน ห้องเรียนบ้านทุ่งประดู่**

1. ส่วนใดของมะพร้าวที่สามารถนำมาประกอบเป็นยาตำรับไทยเพื่อใช้รักษาโรคงูสวัด ?

ก. ใบมะพร้าว

ข. รากมะพร้าว

ค. เปลือกมะพร้าว

ง. กะลามะพร้าว

2. เนื้อไม้มะพร้าวที่มีความแข็งแรงเหมาะสำหรับนำมาใช้ในงานก่อสร้างควรได้จากต้นมะพร้าวที่มีอายุเท่าใด ?

ก. น้อยกว่า 5 ปี

ข. 8-20 ปี

ค. 25-40 ปี

ง. 50 ปีขึ้นไป

3. ส่วนใดของต้นมะพร้าวต่อไปนี้ สามารถนำมาใช้ประกอบอาหารได้ ?

ก. เปลือกโคนต้น

ข. ยอดอ่อน

ค. ทางมะพร้าว

ง. ใบมะพร้าว

4. นอกจากจะนำเปลือกมะพร้าวไปใช้เป็นวัสดุปลูกทางการเกษตรแล้ว ยังใช้ทำสิ่งใดในระดับอุตสาหกรรมได้อีก ?

ก. เชือกใยมะพร้าว

ข. ผ้าทอใยมะพร้าว

ค. โลชั่นประทินผิว

ง. ผลิตภัณฑ์อาหารสัตว์

5. อุปกรณ์ที่มีลักษณะเป็นใบมีดเสียบตั้งบนด้ามเหล็กที่ชาวสวนมะพร้าวใช้ปอกเปลือกมะพร้าว เรียกว่าอะไร ?

ก. มีดอีโต้

ข. หลักปอก

ค. เหล็กแทง

ง. หลาว

6. วิธีการปอกมะพร้าวด้วยใบมีดเสียบตั้งบนด้ามเหล็กวิธีใดใช้แรงน้อยกว่ากัน ?

ก. เสียบมะพร้าวแล้วดันมาด้านหลัง

ข. เสียบมะพร้าวแล้วดันไปด้านหน้า

ค. ใช้แรงมากพอๆ กันทั้ง 2 วิธีขึ้นอยู่กับความถนัด

ง. ไม่จำเป็นต้องออกแรงในการปอกมะพร้าวด้วยวิธีนี้

7. เมื่อปอกเปลือกมะพร้าวออกแล้ว ก่อนผ่าแบ่งซีกลูกมะพร้าว มักต้องทำสิ่งใดก่อน ?

ก. ล้างลูกมะพร้าว

ข. ขัดผิวลูกมะพร้าว

ค. เผาลูกมะพร้าว

ง. เกาผิวลูกมะพร้าว

8. เทคนิคในการผ่าแบ่งซีกลูกมะพร้าวให้ได้ซีกมะพร้าวที่สวยงาม ?

ก. ให้กะเทาะกะลามะพร้าวแนวขวางบนเส้นแบ่งลูกมะพร้าว

ข. ให้กะเทาะกะลามะพร้าวบริเวณตางอกของลูกมะพร้าว

ค. ให้กะเทาะกะลามะพร้าวตรงจุดเส้นแบ่งลูกมะพร้าว 3 เส้นมาบรรจบกัน

ง. ให้กะเทาะกะลามะพร้าวตรงส่วนกลางลูกมะพร้าวที่นูนมากที่สุด

9. ข้อพิเศษที่เป็นคุณสมบัติของเนื้อมะพร้าวทับสะแกที่เหมาะสำหรับนำมาทำขนมคือข้อใด ?

ก. ความหวาน

ข. ความมัน

ค. ความเหนียว

ง. ความหนา

10. ชาวสวนมะพร้าวใช้ชื่อของสัตว์ชนิดใดเป็นชื่อเรียกเครื่องมือขูดเนื้อมะพร้าว ?

ก. กระจง

ข. กระแต

ค. กระรอก

ง. กระต่าย