**แบบทดสอบความรู้ความเข้าใจวิชาเลี้ยงผึ้งโพรง**

**วิชาเลี้ยงผึ้งโพรง ห้องเรียนบ้านหินเทิน**

1. ผึ้งโพรงที่เกษตรกรบ้านหินเทินเลี้ยงเพื่อเอาน้ำผึ้ง เป็นผึ้งโพรงสายพันธุ์ใด ?

ก. จีน

ข. ฝรั่ง

ค. ไทย

ง. อินเดีย

2. การที่ผึ้งจะเข้าทำรังในวัสดุที่เตรียมไว้ ในรังผึ้งต้องมีผึ้งชนิดใด ?

ก. ผึ้งนางพญา

ข. ผึ้งทหาร

ค. ผึ้งงาน

ง. ผึ้งแม่บ้าน

3. การนำผึ้งโพรงจากธรรมชาติมาเลี้ยง ต้องสร้างกล่องไม้ให้ผึ้งเข้ามาอยู่อาศัย เรียกกล่องนี้ว่าอะไร ?

ก. บ้านเก็บน้ำผึ้ง

ข. วังนางพญา

ค. โรงเพาะผึ้ง

ง. หีบเลี้ยงผึ้งโพรง

4. ทำไมต้องเป็น “น้ำผึ้งเดือน 5” ?

ก. เพราะเดือน 5 เป็นเดือนที่มีดอกไม้ที่ให้เกสรแก่ผึ้งจำนวนมาก

ข. เพราะเดือน 5 เป็นเดือนที่มีอากาศร้อนน้ำผึ้งไม่จับตัวแข็ง

ค. เพราะเดือน 5 เป็นเดือนที่ผึ้งนางพญาผลิตตัวอ่อนเป็นจำนวนมาก

ง. เพราะเดือน 5 เป็นเดือนที่หวงรังมากที่สุดทำให้ยากต่อการเก็บน้ำผึ้ง

5. ปริมาณน้ำผึ้งในหนึ่งรังที่ผึ้งโพรงผลิตได้ต่อปี ประมาณกี่กิโลกรัม ?

ก. 2-4 กิโลกรัมต่อรังต่อปี

ข. 15-20 กิโลกรัมต่อรังต่อปี

ค. 21-28 กิโลกรัมต่อรังต่อปี

ง. 29-35 กิโลกรัมต่อรังต่อปี

6. ผึ้งจะสามารถผลิตน้ำผึ้งได้ในปริมาณมาก ซึ่งจะเป็นช่วงเดือนใดของปี ?

ก. มกราคม

ข. เมษายน

ค. กรกฎาคม

ง. พฤศจิกายน

7. ผึ้งโพรงมักมีพฤติกรรมแยกรังและหนีรัง ผู้เลี้ยงผึ้งโพรงมีวิธีลดอัตราการแยกและหนีรังอย่างไร ?

ก. เพิ่มจำนวนกล่องไม้เลี้ยงผึ้งให้มากขึ้น

ข. ปลูกไม้ดอกที่ให้เกสรจำนวนมากรอบพื้นที่เลี้ยงผึ้งโพรง

ค. เปลี่ยนผึ้งนางพญาในแต่ละกล่องไม้เลี้ยงผึ้งทุก 6 เดือน

ง. สลับตำแหน่งการวางกล่องไม้เลี้ยงผึ้งบ่อยๆ

8. นอกจากชุดกันผึ้งต่อยแล้ว ผู้เลี้ยงผึ้งควรมีอุปกรณ์ใดที่ช่วยให้สามารถจัดการรังผึ้งได้ง่ายขึ้น ?

ก. เครื่องส่งสัญญาณรบกวนผึ้ง

ข. สมุนไพรสำหรับถอนเหล็กไน

ค. น้ำมันระเหยกันแมลง

ง. กระป๋องรมควัน

9. กรณีใด **ไม่ใช่** สาเหตุที่ทำให้เกิดผึ้งนางพญาตัวใหม่ได้ในรังผึ้งปกติ ?

ก. ผึ้งนางพญาตัวเก่าตายหรือสูญหายกระทันหัน

ข. ผึ้งนางพญาตัวเดิมแก่เกินไป ประสิทธิภาพในการวางไข่ต่ำ

ค. สภาพของรังแข็งแรงสมบูรณ์เต็มที่ ผึ้งต้องการแยกรังใหม่

ง. จำนวนผึ้งงานลดน้อยลงผึ้งนางพญาตัวใหม่จะช่วยเพิ่มจำนวนผึ้งงานได้ดี

10. นอกจากผึ้งจะให้น้ำผึ้งและสร้างรายได้แล้ว ผึ้งยังมีความสำคัญต่อเกษตรกรในด้านใดอีก ?

ก. ช่วยป้องกันและขจัดแมลงศัตรูพืชชนิดอื่น

ข. ช่วยผสมเกสรดอกไม้ที่ให้ผลผลิตแก่เกษตรกร

ค. ช่วยเพิ่มคุณค่าทางอาหารเมื่อนำตัวอ่อนมาบริโภค

ง. ช่วยป้องกันคนแปลกหน้าไม่ให้เข้าใกล้บ้านที่ผึ้งสร้างรังไว้